
PATVIRTINTA
Lietuvos Respublikos švietimo, mokslo 
ir sporto ministro 2026 m.                  d. 
įsakymu Nr. V- 

(Lituanistinio švietimo programų finansavimo ir vykdymo sutarties, kurią sudaro Lietuvos Respublikos švietimo, mokslo ir sporto ministerijos įgaliota institucija ir lituanistinio švietimo įstaiga, forma)

LITUANISTINIO ŠVIETIMO PROGRAMŲ FINANSAVIMO IR VYKDYMO SUTARTIS, KURIĄ SUDARO LIETUVOS RESPUBLIKOS ŠVIETIMO, MOKSLO IR SPORTO MINISTERIJOS ĮGALIOTA INSTITUCIJA IR LITUANISTINIO ŠVIETIMO ĮSTAIGA

20____ m.                           d. Nr.
Vilnius


Lietuvos Respublikos švietimo, mokslo ir sporto ministerijos įgaliota institucija (toliau – Institucija), atstovaujama _____________________________________________, veikiančio pagal 
				(atstovo pareigos, vardas, pavardė)
______________________________________________________________________________________________, ir 
                                           (įgaliojimo dokumento data, rūšis, numeris, pavadinimas)
_________________________________________________(toliau – Lituanistinio švietimo įstaiga),
                        (lituanistinio švietimo įstaigos pavadinimas)
atstovaujama _______________________________________________________, veikiančio pagal 
                       (atstovo pareigos, vardas, pavardė)                     
_______________________________________________________________________________________________,
                                           (įgaliojimo dokumento data, rūšis, numeris, pavadinimas)
sudarė šią Lituanistinio švietimo programų finansavimo ir vykdymo sutartį (toliau – Sutartis).

Sutartis sudaryta vadovaujantis Lietuvos Respublikos valstybės biudžeto lėšų, skirtų lituanistinio švietimo įstaigoms užsienyje lituanistinio švietimo programoms vykdyti, apskaičiavimo, skyrimo ir naudojimo tvarkos aprašu, patvirtintu Lietuvos Respublikos Vyriausybės 2022 m. rugsėjo 28 d. nutarimu Nr. 972 „Dėl Lietuvos Respublikos valstybės biudžeto lėšų, skirtų lituanistinio švietimo įstaigoms užsienyje lituanistinio švietimo programoms vykdyti, apskaičiavimo, skyrimo ir naudojimo tvarkos aprašo patvirtinimo“, vykdant pagal Institucijai Lietuvos Respublikos švietimo, mokslo ir sporto ministro __________ įsakymu _________________________________________
	 	     (data)		(įsakymo data, numeris, antraštė)
suteiktus įgaliojimus ir vadovaujantis Valstybės biudžeto lėšų, skirtų lituanistinio švietimo įstaigoms užsienyje lituanistinio švietimo programoms vykdyti, paskirstymu, patvirtintu Lietuvos Respublikos švietimo, mokslo ir sporto ministro ___________________________________įsakymu
	 			     (data)		
_______________________________________________________________________________.
(įsakymo data, numeris, antraštė)

I. SUTARTIES OBJEKTAS

1. Institucija įsipareigoja pervesti lėšas Lituanistinio švietimo įstaigai šiam tikslui: lituanistinio švietimo programai (-oms) vykdyti (toliau – lėšos), o Lituanistinio švietimo įstaiga įsipareigoja įgyvendinti nurodytą tikslą (toliau – pavedimas), naudodama lėšas pagal Institucijos patvirtintą išlaidų sąmatą (toliau – pridedama sąmata), kuri yra neatsiejama šios sutarties dalis.
2. Lituanistinio švietimo įstaigos veiklos, kuriai skirtos šios sutarties 4.1 papunktyje nurodytos lėšos, vertinimo kriterijus (-ai): _______________ (lituanistinio švietimo programos (-ų) pavadinimas (-ai), jos (jų) vykdymo apimtis (val./metus), mokinių skaičius).

II. SUTARTIES ŠALIŲ ĮSIPAREIGOJIMAI IR TEISĖS

3. Lituanistinio švietimo įstaiga įsipareigoja:
3.1. naudoti skirtas lėšas šios sutarties 1 punkte nurodytam pavedimui vykdyti pagal pridedamą sąmatą, laikydamasi galiojančių Lietuvos Respublikos įstatymų ir kitų teisės aktų;
[bookmark: _Hlk197524058][bookmark: _Hlk197111964]3.2. vykdyti šios sutarties 2 punkte nurodytą lituanistinio švietimo programą ir pasiekti nustatytus kriterijus;
3.3. sudaryti sąlygas Švietimo, mokslo ir sporto ministerijos (toliau – Ministerija) ir (ar) Institucijos atsakingam arba įgaliotam asmeniui paprašius kontroliuoti šios sutarties 1 punkte nurodytų lituanistinio švietimo programų vykdymą;
3.4. šios sutarties 1 punkte nurodytam pavedimui įvykdyti tinkamomis finansuoti išlaidomis laikyti tas, kurios patirtos nuo ____m. sausio 1 d. iki ____m. gruodžio 31 d.;
3.5. Institucijos darbuotojui, atsakingam už sutarties sudarymą, vykdymą ir priežiūrą, pareikalavus, pateikti jam laisvos formos ataskaitą apie pavedimo vykdymo eigą;
3.6. lėšas įtraukti į apskaitą;
3.7. pateikti dokumentus, susijusius su pavedimo vykdymu:
3.7.1. Institucijos ___________________________________________ skyriui iki kitų metų 
		(skyriaus, atsakingo už finansinę apskaitą, pavadinimas)
sausio 10 d. – lėšų panaudojimo ataskaitą, parengtą pagal Pavyzdinę lėšų panaudojimo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu  Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“ (lėšų panaudojimo ataskaitoje nurodytų išlaidas pateisinančių dokumentų datos turi atitikti šioje sutartyje nurodytą pavedimo vykdymo laikotarpį);
3.7.2. įvykdžiusi pavedimą, Institucijos __________________________________________ 
                    (skyriaus, atsakingo už sutarties vykdymą, pavadinimas)
skyriui iki kitų metų sausio 10 d. – pavedimo įvykdymo ataskaitą, parengtą pagal Pavyzdinę pavedimo įvykdymo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu  Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“;
3.7.3. kitus dokumentus: ________________________________________________;
[bookmark: _Hlk197115211][bookmark: _Hlk197112022]3.8. lėšas pavedimui vykdyti naudoti pagal jų paskirtį teisėtai, ekonomiškai, efektyviai ir rezultatyviai;
3.9. lėšas naudoti tik šioje sutartyje numatytai veiklai vykdyti;
3.10. pavedimui vykdyti skirtas ir nepanaudotas lėšas grąžinti į Institucijos sąskaitą iki kitų metų sausio 10 d.;
3.11. viešai skelbti informaciją apie lėšų panaudojimą einamaisiais metais ir informuoti Lituanistinio švietimo įstaigos bendruomenę iki kitų kalendorinių metų sausio 31 d. šiais būdais:
3.11.1. skelbti savo interneto svetainėje ___________________________________ arba
(interneto svetainės adresas)
3.11.2. skelbti kitais būdais: __________________;
3.12. savo jėgomis ir nuosavomis lėšomis pašalinti dėl savo kaltės padarytus trūkumus, pažeidžiančius šios sutarties sąlygas;
3.13. ne pagal šios sutarties 1 punkte nurodytą tikslinę paskirtį ir nesilaikant sutarties sąlygų panaudotas lėšas nedelsdama grąžinti į Institucijos sąskaitą;
3.14. nedelsdama raštu pranešti Institucijai, kad negali įvykdyti pavedimo arba kad pavedimo vykdymą tęsti netikslinga, ir grąžinti skirtas lėšas į Institucijos sąskaitą;
3.15. nedelsdama raštu informuoti Instituciją apie Lituanistinio švietimo įstaigos rekvizitų pakeitimus;
3.16. kiti įsipareigojimai: ___________________________________________________.
4. Institucija įsipareigoja:
4.1. įgyvendinant šios sutarties 1 punkte nurodytą pavedimą, pervesti __________________________________________________ pagal pridedamą sąmatą, pervesdama 
	             (suma skaičiais ir žodžiais (eurais)
lėšas (jei ne eurais, nurodyti, kokia valiuta pervedamos lėšos) į Lituanistinio švietimo įstaigos sąskaitą, nurodytą sutarties rekvizituose per ____ darbo dienas (-ų) nuo sutarties įregistravimo Institucijoje dienos;
4.2. pastebėjusi nukrypimų nuo šios sutarties sąlygų arba kitokių trūkumų, pranešti apie juos Lituanistinio švietimo įstaigai per 5 (penkias) darbo dienas;
4.3. teikti pavedimui vykdyti reikiamus duomenis ir informaciją;
4.4. Institucijos darbuotojui, atsakingam už sutarties sudarymą, vykdymą ir priežiūrą, gavus laisvos formos ataskaitą apie pavedimo vykdymo eigą, ją analizuoti, vertinti ir prireikus siūlyti Institucijos atstovui priimti atitinkamus sprendimus dėl pavedimo vykdymo eigos;
4.5. kiti įsipareigojimai: ____________________________________________________.
5. Institucija turi teisę:
5.1. reikalauti, kad Lituanistinio švietimo įstaiga pateiktų Institucijai duomenis, susijusius su sutarties vykdymu;
5.2. reikalauti patikslinti šioje sutartyje nurodytas ataskaitas;
5.3. kontroliuoti pagal šią sutartį skirtų lėšų tikslinį panaudojimą;
5.4. stebėti šios sutarties 2 punkte nurodytų lituanistinio švietimo programų vykdymą;
5.5. tikslinti prie šios sutarties pridedamą sąmatą;
5.6. reikalauti grąžinti į Institucijos sąskaitą pagal šią sutartį Lituanistinio švietimo įstaigai pervestą lėšų sumą, jeigu Lituanistinio švietimo įstaiga, kuriai buvo pervestos lėšos, laiku nepateikė Institucijai šioje sutartyje nurodytų ataskaitų, jei Lituanistinio švietimo įstaiga, kuriai buvo pervestos lėšos, pateikė tikrovės neatitinkančius duomenis ar suklastotus dokumentus, kurių pagrindu buvo skirtos lėšos, jei lėšos naudojamos ne pagal šios sutarties 1 punkte nurodytą lėšų naudojimo paskirtį;
5.7. kitos teisės:___________________________________________________________.

III. SUTARTIES GALIOJIMO TERMINAS IR NUTRAUKIMAS

6. Sutartis įsigalioja nuo pasirašymo dienos ir galioja, kol įvykdomi sutartiniai įsipareigojimai.
7. Sutartis gali būti nutraukta:
7.1. šalių susitarimu;
7.2. pasibaigus sutarties teisiniam pagrindui;
7.3. kai šalys nevykdo savo įsipareigojimų;
7.4. kitais pagrindais:______________________________________________________.
8. Nutraukus Sutartį, Lituanistinio švietimo įstaiga per 30 (trisdešimt) dienų grąžina pavedimui vykdyti skirtas ir nepanaudotas lėšas į Institucijos sąskaitą ir pateikia Institucijai visus Sutarties 3.7 papunktyje nurodytus dokumentus.

IV. KITOS SUTARTIES SĄLYGOS

9. Pavedimui vykdyti skirtų lėšų nenaudoti avansiniams mokėjimams, išskyrus atvejus, kai nėra galimybių prekių ir paslaugų įsigyti kitaip.
10. Išlaidos, padarytos užsienio valiuta, lėšų panaudojimo ataskaitoje fiksuojamos taikant lėšų išmokėjimo dieną galiojusį Europos Centrinio Banko nustatytą oficialų valiutos kursą.
11. Pavedimas laikomas įvykdytu, pavedimui vykdyti skirtas ir nepanaudotas lėšas grąžinus į Institucijos sąskaitą ir pateikus Institucijai visus šios sutarties 3.7 papunktyje nurodytus dokumentus.
12. Sutarties pakeitimai ir papildymai įforminami šalių susitarimu, kuris yra neatsiejama šios sutarties dalis. 
13. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.
14. Ginčai dėl šios sutarties sprendžiami derybų būdu, o nesusitarus – Lietuvos Respublikos įstatymų nustatyta tvarka.
15. Sutartis sudaryta dviem vienodą teisinę galią turinčias egzemplioriais, po vieną kiekvienai šaliai.
16. Sutarties priedas (-ai) yra neatsiejama šios sutarties dalis.

Šalių adresai ir rekvizitai

Institucija
_______________________________________________________________________________
_______________________________________________________________________________
_______________________________________________________________________________.


Lituanistinio švietimo įstaiga
_______________________________________________________________________________
_______________________________________________________________________________
_______________________________________________________________________________.

Sutarties šalių parašai

Institucija
	
	
	
	
	

	pareigos
	
	parašas
	
	vardas ir pavardė



Lituanistinio švietimo įstaiga
	
	
	
	
	

	pareigos
	
	parašas
	
	vardas ir pavardė




Institucijos darbuotojas, atsakingas už sutarties sudarymą, vykdymą ir priežiūrą: 
_____________________________________________________________________.
(padalinys, pareigos, vardas, pavardė, tel., el. paštas)

Lituanistinio švietimo įstaigos atstovas, atsakingas už pavedimo vykdymą:
_____________________________________________________________________.
(pareigos, vardas, pavardė, tel., el. paštas)
______________________



